LV Eiropas Savienības Oficiālais Vēstnesis C 66/26

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2009/C 66/10)

XA numurs: XA 406/08

Dalībvalsts: Austrija

Reģions: Bundesland Wien

Atbalsta shēmas nosaukums vai individuālā atbalsta saņēmēja uzņēmuma nosaukums: Richtlinie für die Gewährung eines Zuschusses zu den Versicherungsprämien für versicherbare Risiken in der Landwirtschaft

Juridiskais pamats: Gesetz über die Förderung der Landwirtschaft in Wien (Wiener Landwirtschaftsgesetz), LGBl. für Wien Nr. 15/2000, in der geltenden Fassung

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 0,13 miljoni

Atbalsta maksimālā intensitāte: Tiek piešķirta dotācija, kas nepārsniedz 50 % no prēmiju izmaksām

Īstenošanas datums: No 2009. gada 1. janvāra

Atbalsta shēmas vai individuālā atbalsta ilgums: No 2009. gada 1. janvāra līdz 2013. gada 31. decembrim

Atbalsta mērķis: Vīnes federālajā zemē ir aptuveni 700 lauksaimniecības uzņēmumu, pie kam dārzkopība un laukkopība ir starp svarīgākajām ražošanas nozarēm. Visi uzņēmumi ir MVU. Papildus tam, ka pilsētai tiek piegādāti svaigi, augstas kvalitātes lauksaimniecības produkti, šie ģimenes uzņēmumi, apstrādājot un apsaimniekojot lauksaimniecības zemi, dod nozīmīgu ieguldījumu Vīnes reģiona kultūrvēsturiskās ainavas veidošanā un tās saglabāšanā. Tāpēc šo uzņēmumu ilgtermiņa drošības saglabāšana ir svarīgs Vīnes pilsētas politikas mērķis.

Svarīgs līdzeklis uzņēmumu ekonomiskās dzīvotspējas nodrošināšanai ir apdrošināšanās pret zaudējumiem, ko lauksaimnieciskajai ražošanai nodara nelabvēlīgi klimatiskie apstākļi, kurus var pielīdzināt dabas katastrofām. Klimata svārstībām pēdējos gados palielinoties, laba risku vadība kļūst īpaši svarīga lauksaimniecības uzņēmumiem.

Saskaņā ar Regulas (EK) Nr. 1857/2006 12. pantu atbalsts risku apdrošināšanai, kas tiek piešķirts kā apdrošināšanas prēmiju dotācijas, ir saderīgs ar kopējo tirgu.

Kopš 2001. gada Vīnes federālā zeme piešķir dotācijas dārzkopības uzņēmumiems ne vairāk kā 50 % apmērā no izmaksām par apdrošināšanu pret vētras nodarītiem postījumiem siltumnīcām.

Šī Komisijas apstiprinātā atbalsta shēma (valsts atbalsts N 854/00/Austrija/Vīne) ir izrādījusies ļoti vērtīga, un tās rezultātā tagad Vīnes reģionā vairāk nekā 90 % siltumnīcu ir apdrošinātas pret vētras radītiem zaudējumiem. Lai garantētu shēmas darbību, uzņēmumiem arī turpmāk tiks piedāvāts atbalsts saskaņā ar šo jauno pamatnostādni.

Ņemot vērā shēmas augsto efektivitāti un klimata pārmaiņu radīto nelabvēlīgo klimatisko apstākļu palielināto risku, kas var radīt plašus zaudējumus lauksaimnieciskajai ražošanai, jo īpaši laukkopības nozarē, šī atbalsta shēma, sākot ar 2009. gadu, jāpaplašina, iekļaujot tajā Vīnes saimniecības, kas nodarbojas ar laukkopību. Polise aramzemes apdrošināšanai pret vairākiem riskiem ļaus saimniecībām apdrošināties ne tikai pret vētras un krusas radītajiem zaudējumiem, bet arī tādiem citiem nelabvēlīgiem klimatiskajiem apstākļiem kā sausums, plūdi, vēja nodarīts kaitējums, dubļu sanese, vētras utt. Lai motivētu Vīnes laukkopjus iegādāties šādu apdrošināšanu, viņiem tiks piešķirta ikgadēja dotācija, kas sedz ne vairāk kā 50 % no prēmijas izmaksām. Šī shēma ir paredzēta, lai paātrinātu Vīnes provinces aramzemes apdrošināšanu pret minētajiem riskiem visplašākajā veidā, tādi veicinot riska vadību un Vīnes provinces lauksaimniecības uzņēmumu finansiālo stabilitāti

Attiecīgā(-ās) nozare(-es): Lauksaimnieciskās ražošanas (dārzkopības un laukkopības) uzņēmumi Vīnes federālajā zemē

Piešķīrējas iestādes nosaukums un adrese:

Amt der Wiener Landesregierung Magistratsabteilung 58 Volksgartenstraße 3 1082 Wien ÖSTERREICH

Tīmekļa vietne: http://www.wien.gv.at/umwelt/wasserrecht/foerderrichtlinie.html

Cita informācija: Ar šīs pamatnostādnes stāšanos spēkā zaudē spēku apstiprinātā “Richtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft” (valsts atbalsts N 845/00/Austrija/Vīne).

Šis regulējums attiecas uz Komisijas 2006. gada 15. decembra Regulas (EK) 1857/2006 12. pantu, kura prasības tiek pilnībā izpildītas. Jo īpaši šī shēma neapdraud apdrošināšanas pakalpojumu vienotā tirgus darbību. Piešķīrēja iestāde garantē, ka atbalsts neaprobežojas ar apdrošināšanu, ko nodrošina viena apdrošināšanas sabiedrība vai sabiedrību grupa vai uz ko attiecas nosacījums, ka apdrošināšanas līgums jāslēdz ar Austrijā reģistrētu sabiedrību

XA numurs: XA 409/08

Dalībvalsts: Francija

Reģions: Champagne-Ardenne

Atbalsta shēmas nosaukums: Aide à la reconstitution du cheptel ovin de la région Champagne-Ardenne à la suite de la crise de la fièvre catarrhale ovine (F.C.O.)

Juridiskais pamats:

— Article L 1511-2 du Code Général des Collectivités Territoriales.

— Regulas (EK) Nr. 1857/2006 10. panta 2. punkts.

— Règlement «Aide à la reconstitution des troupes ovines» adopté par la Commission permanente du Conseil Régional de Champagne-Ardenne du 7 juillet 2008

Saskaņā ar atbalsta shēmu plānotie gada izdevumi: EUR 800 000 programmai, kura beigsies 2010. gada janvārī

Atbalsta maksimālā intensitāte: Reģions sniegs atbalstu maksimāli 80 % apmērā no nekompensētajiem zaudējumiem (līdz EUR 200 par vienu aizstātu aitu, EUR 20 par jēru un EUR 320 par aizstātu reģistrētu aunu.

Atbalsta apmērs būs atkarīgs no to nobeigšanās gadījumu skaita, par kuriem ir paziņots higiēnas ievērošanas un veselības aizsardzības grupai (GDS) laikposmā starp infekciozā katarālā drudža uzliesmojuma paziņošanas datumu un atbalsta pieprasījuma datumu.

Īstenošanas datums: No dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē publicēts attiecīgā atbrīvojuma pieprasījuma reģistrācijas numurs

Atbalsta shēmas ilgums: Līdz 2010. gada 31. janvārim.

Atbalsta mērķis: Atbalsta mērķis būs kompensēt lopkopju ekonomiskos zaudējumus, kurus izraisīja dzīvnieku nobeigšanās infekciozā katarālā drudža uzliesmojuma rezultātā.

Pēc provizoriskām aplēsēm Champagne-Ardenne reģionā saistībā ar valsts atbalstu, ko piešķir mirstības gadījumos, ir saņemti paziņojumi par 6 639 aitām no 237 saimniecībām, kuras ir deklarētas kā nobeigušās no infekciozā katarālā drudža (no tām 1 660 ir pieauguši dzīvnieki). Turklāt 2008. gadā lopkopji pieteica par 2 882 piemaksām par aitām un kazām (PAK = atbilst tādu aitu skaitam, kuras vismaz vienu reizi ir atnesušās vai ir vecākas par 12 mēnešiem un par kuru atrašanos aitkopības saimniecībā laikposmā no attiecīgā gada 1. februāra līdz 10. maijam ir paziņots) mazāk nekā 2007. gadā. Šī slimība uzliesmoja laikā, kad aitu populācija reģionā piedzīvoja pieaugumu kopš 2003 (+ 10 000 aitu pēdējo četru gadu laikā). Tātad šīs nozares reģionālā dinamika ir ievērojami apdraudēta.

Šā iemesla dēļ Champagne-Ardenne reģions sniegs finansiālo atbalstu aitkopjiem, kuri kopš 2006. gada septembra cieš zaudējumus no infekciozā katarālā drudža uzliesmojuma un kuriem ir lielas ekonomiskas grūtības un ar dzīvnieku veselību saistītas problēmas.

Reģionālā atbalsta mērķis ir palīdzēt profesionālām saimniecībām, kurām ir vismaz 100 PAK liels aitu ganāmpulks.

Lopkopim, kurš saņems reģiona atbalstu, būs jāapņemas piecus gadus uzturēt savu ražošanu noteiktā līmenī; to pārbaudīs, pamatojoties uz ikgadējiem paziņojumiem par PAK skaitu.

Attiecīgā(-ās) nozare(-es): Ikviens aitkopis, kura saimniecībā vismaz 80 % lauksaimnieciski izmatojamās platības atrodas Champagne-Ardenne reģionā, kurš veic šo darbu kā pamatnodarbošanos un nav vecāks par 60 gadiem (vai lauksaimniecības uzņēmumi, kuru pamatkapitāls vismaz 50 % apjomā pieder tādām fiziskām personām, kuras nav vecākas par 60 gadiem un ir reģistrējušās AMEXA (lauksaimnieku veselības apdrošināšana) kā lauksaimnieki, kuriem tā ir pamatnodarbošanās)

Piešķīrējas iestādes nosaukums un adrese:

Région Champagne-Ardenne Hôtel de Région 5, rue de Jéricho 51037 Chalons en Champagne cedex FRANCE

Tīmekļa vietne: http://www.cr-champagne-ardenne.fr/?SID=731

http://www.cr-champagne-ardenne.fr/getFile.aspx?FILEID=2808

Atbalsta numurs: XA 414/08

Dalībvalsts: Vācijas Federatīvā Republika

Reģions: Land Baden-Württemberg

Atbalsta shēmas nosaukums vai individuālā atbalsta saņēmēja uzņēmuma nosaukums: Landwirtschaft — Wachstum

Juridiskais pamats: Rechtsgrundlage ist das Gesetz über die Landeskreditbank Baden-Württemberg — Förderbank vom 11.11.1998 (Gesetzblatt für Baden-Württemberg (GBl.) vom 18.11.1998, S. 581), zuletzt geändert durch Gesetz vom 11.12.2007 (GBl. vom 14.12.2007, S. 581) in Verbindung mit dem Programmmerkblatt Landwirtschaft — Wachstum

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Tiks piešķirti aizdevumi ar atvieglotiem nosacījumiem par plānoto atbalsta summu, kas ir no EUR 500 000 līdz EUR 600 000. Landwirtschaftliche Rentenbank darīs pieejamu šo summu. Pašas L-Bank ieguldījuma nebūs

Atbalsta maksimālā intensitāte: Līdz 20 % no attaisnotajām izmaksām. Atsevišķam uzņēmumam piešķiramā atbalsta maksimālā summa nedrīkst pārsniegt EUR 400 000 jebkurā trīs finanšu gadu periodā. Kumulācijas gadījumā ar citu valsts finansējumu, kas attiecas uz vienām un tām pašām attaisnotajām izmaksām, tiks ievērotas Regulā (EK) Nr. 1857/2006 noteiktās robežvērtības. Atbalstu var piešķirt zemes iegādei, ja tā nav apbūvei paredzēta zeme, līdz 10 % no ieguldījuma attaisnotajiem izdevumiem

Īstenošanas datums: Saskaņā ar Regulas (EK) Nr. 1857/2006 20. panta 1. punktā noteikto termiņu, bet ne agrāk kā 2009. gada 2. janvārī

Atbalsta shēmas vai individuālā atbalsta ilgums: Līdz 2014. gada 30. jūnijam.

Atbalsta mērķis: Atbalstīt MVU, kas darbojas lauksaimniecības produktu primārajā ražošanā, kā minēts EK līguma I pielikumā (izņemot zveju un akvakultūru), veicinot ieguldījumus lauksaimniecības produktu primārajā ražošanā (Regulas (EK) Nr. 1857/2006 4. pants). Attaisnotie izdevumi ir a) nekustamo īpašumu celtniecība, iegāde vai uzlabošana, b) iekārtu un aprīkojuma pirkšana vai pirkumnoma, tostarp datoru programmatūras iegāde, nepārsniedzot pamatlīdzekļu tirgus vērtību, vai c) vispārējās izmaksas, kas saistītas ar a) un b) punktā minētajiem izdevumiem, piemēram, arhitektu, inženieru un konsultantu atalgojums, priekšizpētes veikšana. Saistībā ar šo shēmu atbalsts netiks piešķirts, ja tiek pārkāpti aizliegumi vai ierobežojumi, ko paredz Padomes regulas, ar kurām izveido kopīgās tirgus organizācijas, pat ja šādi aizliegumi un ierobežojumi attiecas tikai uz Kopienas atbalstu

Attiecīgā(-ās) nozare(-es): Lauksaimniecība, vīnkopība, dārzkopība

Piešķīrējas iestādes nosaukums un adrese:

Landeskreditbank Baden-Württemberg — Förderbank Postfach 10 29 43 70025 Stuttgart DEUTSCHLAND

Tīmekļa vietne: www.l-bank.de/landwirtschaft-wachstum

Cita informācija: —

XA numurs: XA 417/08

Dalībvalsts: Vācijas Federatīvā Republika

Reģions: Freistaat Bayern

Atbalsta shēmas nosaukums vai individuālā atbalsta saņēmēja uzņēmuma nosaukums: Bezuschussung der aufgrund gesetzlicher Testpflicht durchgeführten BSE/TSE-Schnelltests bei Schlachtrindern über 30 Monaten entstandenen Kosten, durch Verrechnung der Finanzhilfe der Gemeinschaft für diese BSE-Pflichttests

Juridiskais pamats:

— 6. panta 1. punkts saistībā ar III pielikuma A nodaļas II punkta 2. apakšpunktu Regulā (EK) Nr. 999/2001;

— Gesetz zum Vollzug des Tierseuchenrechts und der Verordnung über die Benutzungsgebühren der Gesundheitsverwaltung

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Aptuveni EUR 2,3 miljonu liela dotācija par liellopu sūkļveida encefalopātijas (BSE) ātrās noteikšanas testu veikšanu kaujamiem liellopiem, kas vecāki par 30 mēnešiem; dotācijas lielums ir atkarīgs no Kopienas ikgadējā noteiktā finansiālā atbalsta un nepieciešamo testu skaita

Atbalsta maksimālā intensitāte: Līdz 100 %

Īstenošanas datums: Atbalsts tiks īstenots ik gadu

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis: Valsts dotācija, lai segtu izmaksas, ko rada juridiskais pienākums veikt TSE vai BSE testu.

Valsts atbalsta juridiskais atbalsts: Regulas (EK) Nr. 1857/2006 16. panta 1. punkta g) apakšpunkts.

Apstiprināts, ka atbalsts, kas tiek piešķirts saskaņā ar Regulas (EK) Nr. 1857/2006 16. panta 3. punktu, neparedz tiešus maksājumus ražotājiem.

Attiecīgā(-ās) nozare(-es): Kautuves un utilizācijas uzņēmumi Bavārijā un mazie un vidējie lauksaimniecības uzņēmumi. Regulas (EK) Nr. 1857/2006 16. panta 2. punktā noteiktās prasības attiecībā uz kautuvēm un utilizācijas uzņēmumiem Bavārijā ir ievērotas

Piešķīrējas iestādes nosaukums un adrese:

Bayerisches Staatsministerium für Umwelt und Gesundheit Rosenkavalierplatz 2 Postfach 810140 81901 München DEUTSCHLAND

Jautājumus var adresēt::

Bayerisches Staatsministerium für Landwirtschaft und Forsten Referat C/6 Ludwigstr. 2 80539 München DEUTSCHLAND Tel. +49 892182-2222

Tīmekļa vietne: http://www.stmugv.bayern.de/tiergesundheit/krankheiten/bsediagnostik.htm

Cita informācija: —

XA numurs: XA 429/08

Dalībvalsts: Īrija

Reģions: dalībvalsts

Atbalsta shēmas nosaukums vai individuālā atbalsta saņēmēja uzņēmuma nosaukums: Cattle Breeding Infrastructure Program

Juridiskais pamats: National Development Plan 2007-2013

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Maksimāli — līdz EUR 1,5 milj. gadā

Maksimālā atbalsta intensitāte: Līdz 70 % no attaisnotajām izmaksām

Īstenošanas datums:

Atbalsta shēmas vai individuālā atbalsta ilgums: No 2009. gada 1. janvāra līdz 2013. gada 31. decembrim

Atbalsta mērķis: Īrijas Šķirnes dzīvnieku audzētāju savienība (Irish Cattle Breeding Federation, ICBF) vadīs Liellopu audzēšanas infrastruktūras programmu (Cattle Breeding Infrastructure Program). Šīs programmas mērķis ir mudināt gaļas un piena lopkopjus pārņemt modernus, zinātniski pamatotus audzēšanas principus un tādējādi veicināt to ilgtermiņa dzīvotspēju. Šī programma ietver vairākas ar testēšanu, ģenētisko novērtēšanu, datu vākšanu un zinātniskās informācijas izplatīšanu saistītas daļas.

Ģenētiskās novērtēšanas projektā iekļauti šādi pasākumi: izpētīt, pārskatīt un attīstīt Īrijas gaļas un piena lopu ģenētiskās novērtēšanas sistēmas uzlabošanas iespējas, vajadzības gadījumā ietvert arī genoma informācija, ieviest jaunu liellopu novērtējumu izstrādi, tostarp reklāmu, mācību materiālu publicēšanu, organizēt tiešus pasta sūtījumus lauksaimniekiem, rīkot tikšanās ar lauksaimniekiem un nozarē ieinteresētajām personām, lai uzlabotu lauksaimnieku izpratni par jaunajiem rādītājiem.

Programmas datu vākšanas un informācijas izplatīšanas daļas mērķis ir attīstīt datoru sistēmas, sniegt apmācību un veicināt liellopu gaļas un piena produktu rādītāju uzlabošanu.

Šis atbalsts sniegts saskaņā ar Regulas (EK) Nr. 1857/06 15. panta 2. punkta d) un e) apakšpunktu un 16. panta 1. punkta b) apakšpunktu — tehniskā atbalsta nodrošināšana lauksaimniecības nozarē un atbalsts lauksaimniecības dzīvnieku kopšanas (lopkopības) nozarei

Attiecīgā(-ās) nozare(-es): Lopkopība (liellopi)

Piešķīrējas iestādes nosaukums un adrese:

Department of Agriculture, Fisheries and Food Agriculture House Kildare Street Dublin 2 IRELAND

Tīmekļa vietne: http://www.agriculture.gov.ie/schemes/NDP_State_Aid/CattleBreedingInfrastructure2009_13.doc